Jokpyeon

Jokpyeon ialah masakan Korea tradisional berupa jeli dan dimakan semasa Seollal (Tahun Baru Korea) di seluruh Korea. Ia dibuat dengan merebus organ atau daging yang liat dengan kolagen, seperti telapuk, tengkorak, dan kulit lembu, untuk masa yang lama. Keting dan tendon boleh ditambah ke dalam makanan sebagai bahan tambahan untuk menyerlahkan rasa. Semasa merebus, kolagen menjadi cairan gelatin seperti bubur. Selepas ditapis, ia dicurah ke dalam bekas petak dan dibiarkan mengeras di tempat yang sejuk. Jokpyeon dipotong dan disaji dengan sos pencicah seperti choganjang (diperbuat daripada sos soya dan cuka) atau saujeotguk (ekstrak daripada saujeot, udang jeruk masin).

Masakan hidangan ini banyak bergantung kepada telapuk lembu, yang namanya muncul daripadanya iaitu jok (족, 足 kaki) dalam bahasa Korea. Makanan ini kadang kala dikategorikan sebagai sejenis muk, jeli daripada kanji bijirin disebabkan rupa dan teksturnya yang hampir sama.

Kepelbagaian
Jokjanggwa (족장과), diperbuat dengan kaedah sama seperti jokpyeon, tetapi dikeraskan degan penambahan sos soya dan telur rebus.
Yongbong jokpyeon (용봉족편), diperbuat daripada telapuk lembuh dan kuang bayas dengan cara yang sama seperti jokpyeon
Jokchae (족채)

Lihat juga
Muk (makanan)
Jokbal
Jokchae, jokpyeon dan sayuran yang dicarik
Pyeonyuk, daging lembu himpit

Rujukan

족편 Korea Traditional Food Resource Portal
족편 Nate Korean Dictionary

Pautan luar
 Byeolmi jokpyeon (별미족편) at the Andong Cultural Resource Portal
 양각도호텔에서 만난 소발통묵(찜) at the Toilnews.com

Masakan Korea